Söömiseks valmis (ehk pulga otsa torgatud) puuviljasuupisteid müüvad tänavakaupmehed peavad  elatist teenima aastaringselt. Kuna monokultuurse lähenemisega on 12-kuist müügitsüklit keeruline saavutada, siis vahetub müüdav puu- või muu magus vili vastavalt hooajale.    Vahetus toimub tavaliselt kiiresti -- kõik tänavanurkadel asuvad kärud muudavad värvi paari päeva jooksul. Paar nädalat tagasi algas ananassihooaeg (üks pulk 1.5 jüääni). Enne seda oli midagi tundmatut -- maapähklimaitsega kartulisarnane (kuid kartulist oluliselt mahlasem) junn. Järgmist maiust pole veel välja kuulutatud --  näksime ananassi ja ootame põnevusega.